RESOLUCIÓN do 8 de xuño de 2007 pola que se convoca o terceiro seminario permanente de seguranza pública que tratará sobre Vida e liberdade: o dereito a unha morte digna.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 14/06/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase que terá lugar, en colaboración coa Universidade da Coruña e coa Real Academia de Medicina e Cirurxía de Galicia, o terceiro seminario permanente de seguridade pública, que tratará sobre «vida e liberdade: o dereito a unha morte digna», e que deberá desenvolverse conforme as seguintes bases:
Obxectivos xerais do seminario permanente de seguranza pública.
-Coñecer a crecente transcendencia para o sistema social actual das problemáticas relacionadas coa seguranza.
-Ver como os cambios sociais xeran unha multiplicidade de factores obxectivos de risco.
- Analizar cales son os factores ou fenómenos xeradores de inseguranza e as solucións que fornecen as institucións e os estados.
Obxectivos específicos do terceiro seminario permanente de seguridade pública sobre «vida e liberdade: o dereito a unha morte digna».
1. Coñecer a problemática derivada da dispoñibilidade da propia vida a partir da intervención de terceiros que poidan afectar a decisión individual ou familiar sobre ela.
2. Analizar o contexto xurídico-normativo, ético-profesional e moral relativo ás consideracións que sobre a eutanasia se reflicten na sociedade actual.
Destinatarios.
O seminario vai dirixido a estudantes universitarios, persoal de seguranza, profesionais médicos e sanitarios e outros colectivos interesados.
Inscrición e admisión.
A inscrición dos participantes será totalmente gratuíta. A admisión realizarase por rigorosa orde de entrada de solicitudes no rexistro do Academia Galega de Seguridade Pública.
Prazas.
75 prazas.
Solicitudes.
1. O persoal que desexe participar neste curso cubrirá a instancia que figura no anexo desta publicación, ou na páxina web
http://agasp.xunta.es.
2. O prazo para a presentación de instancias rematará o día 25 de xuño de 2007, ás 14.00 horas.
3. As instancias deberán enviarse á Academia Galega de Seguridade Pública, sita na Avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O seminario realizarase durante os días 27 e 28 de xuño.
O horario será das 9.30 ás 14.00 e das 16.30 ás 19.30 horas, cunha duración de 15 horas lectivas.Contido.
1. Definición e tratamento xurídico da eutanasia.
2. Eutanasia voluntaria. Información e consentimento do doente na toma de decisións médicas no final da vida.
3. Eutanasia involuntaria.
4. ¿Despenalización da eutanasia?
Relación de admitidos.
A relación de admitidos farase publica o día 26 de xuño a partir das 14.00 horas, no taboleiro de anuncios da Academia Galega de Seguridade Pública e na páxina web
http://agasp.xunta.es
, ou ben poden coñecer e confirmar a súa asistencia chamando ao teléfono 986 59 02 41.
Lugar.
O seminario desenvolverase na Real Academia de Medicina e Cirurxía de Galicia, r/ Durán Loriga, 10-2º esquerda, A Coruña.
Certificado de asistencia.
Ao remate do seminario entregaráselle un certificado de asistencia a aquelas persoas que acrediten a súa participación continuada nel.
Modificacións.
A Academia Galega de Seguridade Pública poderá modificar o desenvolvemento do seminario para adaptalo ás necesidades da Administración e ás continxencias que poidan xurdir.
A Estrada, 8 de xuño de 2007.
Carlos Suárez-Mira Rodríguez
Director xeral da Academia Galega de Seguridade Pública